《殿中覆考进士》
宋代·度正

宫漏传筹趋绛帻，御盘行炙出黄金。
春馀花气香宁重，雨足林光绿更深。
通籍不须羞暮齿，好文何幸获初心。
东风似借鱼龙便，一夜奔雷数振音。

作者简介：宋合州人，字周卿，号性善。光宗绍熙元年进士。为国子监丞，极论李全必反，献镇压之策。官至礼部侍郎。尝从朱熹学。有《性善堂稿》。